钦定古今图书集成/明伦汇编/氏族典/第438卷 > 《廖用贤尚友录》 > 夏竦
## 钦定古今图书集成/明伦汇编/氏族典/第438卷 > 《廖用贤尚友录》 > 夏竦

按《宋史夏竦传》，“竦字子乔，江州德安人。父承皓，与契
丹战死，录竦为润州丹阳县主簿，擢光禄寺丞，通判
台州，累迁右正言。仁宗即位，迁户部郎中。丁母忧，起
复知制诰，迁谏议大夫，为枢密副使。太后崩，罢为礼
部尚书。宝元初，赵元昊反，拜凤宁军节度使，徙忠武
军，知泾州，还判永兴军，进宣徽南院使。与陈执中论”
兵事不合，诏徙屯鄜州。庆历中，召为枢密使，谏官交
章论之，诏归镇。既至亳州，上书自辨，复拜河阳三城
节度使、判并州。明年，拜同中书门下平章事。又明年，
召入为宰相，改枢密使，罢知河南，徙武宁军节度使，
进郑国公。寻以病归，卒，谥文庄。